JohanHeinsen/ENO huggingface dataset:
Aalborgs Stifts Adresseavis, 1825-11-03
Grønningens Døvstumme-Jnstitut har for nærværende Tid 158 Elever af begge Kjøn, næstefter det Londonske er dette det største Jnstitut af sit Slags i Europa. Ved Bogota i Sydamerika findes der en Søe som kaldes Guldsøen, fordi man paa dens Bund vil kunne finde en uhyre Mængde Guld, hvis man kan faae den ud pumpet, som der nu arbeides paa for nogle brittiske Riig, mænds Regning. Denne Søe ligger 9- 10,000 Fod over Havets Overflade paa et kegledannet Bjerg. Førend Spanierne erobrede Landet, var denne Egn beboet af en Million Mennesker. Togange om Aaret holdtes en stor Nationalfest ved denne Søe, hvori Folket udkastede deres Offergaver til en beskjærmende Gud. Caziken deres Fyrste, blev salvet og overpudret med Guldstøv, ført midt ud i Søen, hvor han maatte dukke sig ned i Vandet, medens Folket, rundtomkring ved Søen, under høie Jubelskrig, baglænds kastede sine Offergaver saalangt ud i Søen, som muligt. Herved troede man at have udsonet de Synder som vare begaaede i det sidste Halvaar. Jfølge de Dokumenter man har desangaaende, skal der i denne Søe ligge begravet at Guld og Ædelstene for mere end en Billion og 120000 Millioner Pd. Sterling. Da Spanierne forfulgte Jndvaanerne, kastede de en uhyre Mængde Guld derudi, blandt andet to Guldbilleder i Legemsstørrelse, der havde staaet udenfor en Hule, hvori Søens Guddom blev dyrket. Caziken lod kaste saameget deri, som et halvhundrede Mand kunde slæbe. Nogle Høvdinger som blev, ogneaf Spanierne, sagde til dem: "Vil J have Guld, i søg paa Bunden af hiin Søe, hvor J ville finde nok. Spanierne gjorde et Forsøg og kom paa en halv Snees Alen nær til Søens Bund, da Siderne styrtede sammen med et uhyre Brag, og Vandet steg igjen. Siden nøiedes de med at udvadske Dyndet ved Bredderne, hvoraf de fik saameget Guld, at Regjeringen, saalænge man vedblev dermed, aarligen fik et Par hundredtusinde Piastre derudaf for sin Part allene; engang fandtes et Smaragd, som blev sendt til Madrid og vurderet for 70,000 Piastre. J mange Tider havde man ikke brydt sig om denne Søe før nu, da Briterne have faaet Haand i et Foretagende, der, hvis det lykkes, vil give et Udbytte, som man endnu aldrig har kjendt Mage til.
Aalborgs Stifts Adresseavis, 1825-11-03
Paschaen af Egypten lader i England forfærdige adskillige Taffelservicer. Et af dem er færdigt; det koster 1365 Lsterl.
Aalborgs Stifts Adresseavis, 1825-11-03
J Paris er et Kongeligt Selskab til Fængslernes Forbedring. Det havde den 24de Juni en Samling i dets Præsidents Dauphins Værelser. Ministeren for det Jndre aflagte en Beretning over Selskabets sidste Forhandlinger.
Aalborgs Stifts Adresseavis, 1825-11-03
J 18 Hovedfængsler ere de foreslagne Forbedringer komne i Stand, og derefter ere Fangerne klasseviis efter det forskjellige Kjøn, deres Alder, og deres Forseelsers Natur skilte fra hinanden; ogsaa er mere sørget for deres Sundhed og Reenlighed. Reent Linned gives ugentlig, Sengeklæder maanedligen. Sengene bestaae af Madratser af Krølhaar, og uldne Tepper. Hver Fange har sit eget Kammer. Af 276 Arresthuse ere 141 forbedrede. 100000 Franker, som Selskabet har bevilget, ere anvendte til at bygge de saakaldte forneaux d'appel som rense Luften, og neutralisere alle af Kloakerne opstigende Miasmer. - Grev Chabrol, Seine Departementets Præfect, aflagte derpaa sin Beretning om Forbedringerne i de Parisiske Fængsler. 7 til 8 Millioner udfordres til at udføre alle de Udkast som i Henseende til dem ere gjorte, og af bemeldte Sum har Bestyrelsen allerede gjort Udveje til de 5 Millioner, samt haaber ogsaa at tilveiebringe de øvrige. To Mønster=Fængsler har man i Forslag; og Architekterne skulle concurrere om Bygnings-Udkast. Jblandt de flere Forbedringer er den, at adskille dem, der blot ere Gjeldsfanger, fra dem der ere hæftede for Forbrydelser; ogsaa skulde et Fængsels Anvendelse paa for Mange, imod dets Lokales Beskaffenhed, ej længere finde Sed. Flere andre nyttige Forholdsregler ere indledede.
Aalborgs Stifts Adresseavis, 1825-11-03
J den ny Kolonie Sincapoore paa den sydlige Spidse af Bag-Jndien, hersker den største asiatiske Lurus. Ved er prægtigt Gjæstebud, som den chinesiske Kjøbmand Hack for kort siden gav Gouverneuren og samtlige Officerer, fremsattes de sælsomste Retter, en Fuglerede-Suppe med Frø lever, Ragout af Elephantfødder med Fiirbeen, et stegt Pindsviin med Skildpadesauce, Fiske Maver med et Slags Søetang, Gelee af Rhinoceros=Huder, Frugter fra Mallaga og Rio Janeiro, Viin fra Europa, Asien og Afrik&c. Festen skal have kostet 1000 Pd. St. Arbeidet ved den store hollandske Canal, Nord=Canalen kaldet, nærmer sig nu sin Ende. En Fregat paa 44 Kanoner, som stak 16 Fod dybt, passerede først Canalen. J Begyndelsen brugtes 16 til 20 Heste, for at trække den afsted, men senere udfordredes dertil færre, og Fregatten kunde endog uden Vanskelighed komme forbi en Jndiefarer.
Aalborgs Stifts Adresseavis, 1825-11-03
Fra Amsterdam til Nieuvediep har Canalen en Længde af 14 til 15 Lieues. Den gjennemskjærer en lav moseagtig, men vel befolket Egn, berører flere Landsbyer og Stederne Bermerand og Alkmaaer. Dens mindste Brede er 120 Fod. Den har 4 store Faldsluser, som et Linieskib kan passere, og to almindelige Sluser af samme Omfang. Man nærer nu den Jdee, næste Aar til Bugseringen at bygge et Dampskib, hvorved Canalens Nytte for Handel og Skibsfart vil uden Tvivl endnu blive større. Det er bekjendt, at man i England tilsigter Anlæg af en lignende stor Canal fra London til Portsmouth, der vil afgive et Modstykke til den ovennævnte.
Aalborgs Stifts Adresseavis, 1825-11-03
J et af de Breve, Amerikas Opdager, Ch. Columbus, skrev til sin Monark, da han med sin Flaade laae ved Jamaika, forekommer følgende mærkværdige Spaadom: "De Skatte jeg har opdaget, vil forlede Menneskene til Røverie og Plyndren, og hævne den mig tilføiede Uret. Kanskee Spanierne selv engang vil komme til at bøde for de Grusomheder, hvortil deres Nedrighed, Utaknemmelighed og Misundelse nu forlede dem.
Aalborgs Stifts Adresseavis, 1825-11-03
Hvorledes Norge gaaer frem i alle Henseender kan ogsaa skjønnes af det stærkt voxende Antal af Processer. Af Sager, som henhøre til det almindelige Forligelsesvæsen, foretoges i Aaret 1814 kuns 12759, men Antallet er siden gradeviis voxet til 59647 i sidstafvigte Aar, som er 8151. flere end Aaret iforveien, og dette var igjen 8894 flere end i 1822. I Danmark derimod gaaer det den modsatte Vei og Antallet formindsker sig Aar for Aar, vel ikke fordi Folk er meere fredeligsindede nu end før, men snarere fordi Flerheden mangler Evne til at holde Processer. Her var Antallet af Sager, som foretoges ved Forligelsescommissioner ifjor 26371, altsaa ikke engang halvt imod Norge. Forligte eller hævede bleve i Danmark 18091, i Norge, 38681; udsatte i Danmark 528, i Norge 1298; til Retten henviste her 7752, der 19688; og dertil indstævnede i Danmark 2046 og i Norge 3190. J Danmark var Sagernes Antal ifjor 4529 ringere end Aaret før, da de atter vare 2091 færre end i 1822. - J Danmark var i 1816 Sagernes Antal 28593, i Norge 20502. Aar 1817 i Danmark 38393 og i Norge 26582. Aar 1818 her 47869, der 36582. Aar 1819 her 48194, der 36135.
Aalborgs Stifts Adresseavis, 1825-11-03
Fra det Aar er det stedse gaaet mere og mere tilbage med Danmark og fremad med Norge i Henseende til foretagne Sagers Antal og i mange andre Henseender. - Af Politisager af det Slags, som kunne forliges foretoges i Kongeriget Norge i Aaret 1814 kun 218, men ifjor 805 Sager.
Aalborgs Stifts Adresseavis, 1825-11-03
Fædrelandet.
Aalborgs Stifts Adresseavis, 1825-11-03
Kjøbenhavn. J Anledning af Hs. Majestæt Dronningens høje Fødselsdag, skulde Løverdagen den 29de Dennes opføres paa det Kongl. Theater: "Den lille Klokke eller: Alsen som Page, nyt Tryllespil i 3 Acter, af Tranlon, oversat til Herolds Musik, af Hr. Professor, Ridder Ochlenschager, med tilhørende Dands componeret af Hr. Solodandser, Funck. Af denne franske Componist Herold kjende vi her kun Syngespillet: "De tre Rosenbrude" (les Rosis res), der er opført for endeel Aar siden.
Aalborgs Stifts Adresseavis, 1825-11-03
En ny dansk Digterinde: M. Jelstrup, vil udgive fine samlede Digte til Bedste for de Fattige og Trængende til Huusleie-Hielp, og til Understøttelse for den kolde Vinter. Et roesværdigt Foretagende, men som, efter vor Litteraturs nærværende Forfatning, neppe vil give synderligt Overskud til den gode Hensigts Opnaaelse! Den indbyrdes Underviisnings Methode er indført i Etterup, Lyngs og Bøns, Vesterjølby og Eierslef, Lødderup, Fredsø, Redsted, Nees og Froslef Skoler, efter Jndstilling af Amtmand Faye og Amtsprovst Bendix. J Vreilev Skole, efter Anbefaling af Amtmanden over Hjøring Amt og Provst Obel.
Aalborgs Stifts Adresseavis, 1825-11-03
J No. 241 af Kjøbenhavns Addresseavis findes følgende Avertissemet (formodentlig fra en forsmaaet Elsker), Sikkerlig har Rigdom og gyldne Ord blændet Dig: men betænk i Tide, hvormeget mere der udfordres til Livets sande Lyksalighed, inden Du opoffrer den. Skilderiet har følgende indsendte Stykke: J Anledning af den i Dagen No. 246 af 15de Octbr., under Artiklen: Randers den 6te Octbr. indførte Beregning over Bekostningerne paa det Dampskib, som Grosse Jacob Holm agter at anskaffe, til en Dampfart imellem Kjøbenhavn og Jylland, tillader man sig følgende Spørgsmaale: Hvormange Skilling pr. Pund vil Taxten for Kjødet blive nedsat i Kjøbenhavn i Anledning af den lettere Transport af Slagtekvæget fra Jylland hertil, Hvilke ere de reele Fordeele som Danmark vil vinde ved Hr. Grossererens patriotiske Entreprise, da man foruden den ikke ubetydelige Capital som udgaaer til England for Maskineriet, og dens aarlige Renter, seer at Forbrugen af Steenkullene, for hvilke vi blive skatskyldige til England, allene beregnes til 7000 Rbd. Sølv aarlig: Ved denne saa betydelige Entreprise, synes det, efter de derom gjorte Beregninger, som at Færgefarten imellem Aarhuus og Callundborg for det meste kunne nedlægges eller betydeligen reduceres m.v.
Aalborgs Stifts Adresseavis, 1825-11-03
Befordringer og Afgang. Under det danske Cancellie: Den 5te October er Cand. Chir. C. F. Neve beskikker til Districtschirurg i Trygevelde District; Exam. juris H. Sørensen til Procurator ved Retterne i Sjællands Stift, dog Høiesteret, Over=Admiralitetsretten, den Kongelige LandsOverret samt Hof= og Stadsret og de øvrige Retter for Kjøbenhavn derunder ikke indbefattede.
Aalborgs Stifts Adresseavis, 1825-11-03
Skibe, ind- og udclarerede ved Aalborg Toldkammer. Den 31te October. Jndel., N. Koefoed fra Aarhuus med Cichorie, Tobak og frisk Frugt. C. Thidemann fra dito med Sukker, Sirup og Hør m.m. N. F. Larsen fra Rudkjøbing med Frugt, Hvede og Valnøder. L. Sørensen fra Østerriisøer med Trælast. - Udel., J. Jespersen til Norge med Kornvare og hvidkaal. Den 1ste Novbr. Jndel, J. Jensen fra Østerriisøer med Trælast. R. Fredrichsen fra Drammen med Bræder m.m. N. J. Tofte fra Veile med Æbler og Brænde, P. Delin fra Gothenborg med Bræder m.m. H. Sørensen fra Kjøbenhavn, med Salt og Stykgods. J. C. Olsen fra Grømstad med Trælast og Slibesteen. T. O. Fuyelle fra Christiansand med Steenkul og Bræder. S. J. Strøm fra Arendahl med Steenkul, Slibesteen og Bræder. - Udel., J. P. L. Flørnes til Norge, med Byg, Erter og saltet Kjød m.m. Den 2den. Udel., R. Friis til Norge med Byg, Smør, Ost, saltet Kjød og Aal m.m. L. P. Nisted til Kjøbenhavn med saltede Sild, Huder, Uld og Smør m. m.
Aalborgs Stifts Adresseavis, 1825-11-03
Bekjendtgjørelser. At min elskede Mand, Toldbetjent i Aalborg Nicolay Nielsen, den 19de Dennes, ved en ulykkelig Hændelse er død, skulde jeg ikke undlade, dybt nedbøiet over det Tab, herved at bekjendtgjøre paa egne og vort umyndige Barns Vegne. Kjøbenhavn den 28de October 1825. Lise Nielsen, fød Tørsløw.
Aalborgs Stifts Adresseavis, 1825-11-03
Jeg har den Ære at bekjendtgjøre for det ærede Publicum, at jeg har vundet Borgerskab som Hattemagermester, og er boendes paa Gravensgade No. 144, hvor kan faaes saavel fine som grove Hatte, efter nyeste Facong, for de billgste Priser, mueligt. Aalborg den 1ste November 1825. M. B. Dagger.
Aalborgs Stifts Adresseavis, 1825-11-03
Fra mit Lysestøberi i Gaarden No. 239 i Bispensgade ere Priserne paa Lys nedsatte saaledes: Formelys, 6 a 8 til 9 paa Pundet, 22 s. Spedelys af alle Størrelser, pr. Pd. 20 s. J lispundviis bedre Kjøb. Tillige modtages Talg til Støbning til de billigste Priser. Aalborg den 3die November 1825. K. sal. Jensens.
Aalborgs Stifts Adresseavis, 1825-11-03
Hos Skrædermester Lund paa Vestergade udsælges et Partie af det fortrinlige engelske Blankvox af Jøden Philips Fabrik.
Aalborgs Stifts Adresseavis, 1825-11-03
J Snorren udsælges daglig 8 Graders Kjøbenhavns Kornbrændeviin i Ankere og Potter for 20 sk. pr. Pot. Sammesteds kan faaes 1 eller flere Værelser til Leie, strax om forlanges, med eller uden Meubler.
Aalborgs Stifts Adresseavis, 1825-11-03
Engelsk og tydsk Jsenkram faaes til billige Priiser hos Rybsahm. Pibekraver syes, vaskes og opsættes af Marie Cathrine sal. Heis's, boende i Sant Hansgaden i Aalborg. Clastiske Metal-Skrivepenne.
Aalborgs Stifts Adresseavis, 1825-11-03
Disse Penne ere ved 22 Aars Eftergrandskning bragte til saadan Fuldkommenhed, og kunne produceres Publicum til saa overordentligen stor Nytte, at det gjør Menneskeheden Ære, De bestaae af en nyopfunden Composition, der modtager Blækkets Skarphed, og hvormed man kan skrive saa blødt og skjønt, som med en sædvanlig Gaasefjer, og spare den ubehagelige Penneskjæring. Blive de stumpe, kan man forbedre dem med enhver skarp Kniv, idet man 2 til 3 Gange skraber dem paalangs efter Spidsen, dog uden at afsnuppe denne, der Aar og Dag, i stedsevarende Brug, kan vedligeholde sin Brugbarhed. 8. fuldkomment at tilfredsstille det ærede Publicum, med Hensyn til Gavnligheden af mine nye opfundne Compositionspenne, og end ydermere at lægge sammes fortrinlige Brugbarhed for Dagen, beder jeg ærbødigst, at man, ved at lade Penne afhente hos mig ved Tjenestethender, tillige ville behage at medsende en Pen til Prøve, tilskaaren efter Enhvers sædvanlige Maade, for da at kunne sende dem ganske overeensstemmende dermed De ere at faae i mit Logis hos Hr. Giestgiver Brünne, Undertegnede, der er Opfinder af disse Fjer, bliver her kuni nogle Dage. C. H. Schlesing, Mechanikus, fra Hamborg.
Aalborgs Stifts Adresseavis, 1825-11-03
Fra nu af sælges de almindelige Skolebøger til nedsat Priis hos Undertegnede: Lærebøger a Dousinet 13 Mk. 8 s.; Birchs bibelske Historie a Dousinet 13 Mk. 8 s. Thonboes bibelske Historie, Dousinet 3 Rbd. 72 s. Catekismusser a Dousiner 72 s. ABeter a Dousinet 72 s. Evangelisk christelig Pfalmebog med Spænder a Dousinet 10 Rbd. 3 Mk.; uden Spænder a Dousinet 9 Rbd. 3 Mk. Nye Testamenter, i Marmorbind 1 Rbd. Skrivpapiir til Skolebrug, a Riset 20 Mk. 8 s. Rottbøll Sadolin, Boghandler og Bogbinder.
Aalborgs Stifts Adresseavis, 1825-11-03
Udsalgsprisen for bedste Olie=Sæbe fra Sæbefabrikken paa Vestergade her i Byen, er i Dag nedsat til 22 Rbdlr. Sedler pr. Tønde. Aalborg den 31te October 1825. Undertegnede modtager Bestillinger med at forfærdige nye Præstekraver samt vaske og opsætte samme. Habilt Arbeide og billig Behandling forsikres. Ane Ravn.
Aalborgs Stifts Adresseavis, 1825-11-03
Auctioner. En liden Ladning, bestaaende af Maals- og Undermaals Fur bord, nogle Lægter, Truge- og Melkeringe, indkommen hertil fra Grømstad ved Skipper Jørgen Christophersen, vorder bortsolgt Løverdagen den 5te November Formiddag Kl. 10, ved offentlig Auction, som afholdes paa Tømmerpladser ved Sukkerhuset, hvor Varene da vorder foreviste. Aalborg den 31te October 1825. Schmidt. Afdøde Johanne Nielsdatters og forhen afdøde Mands Anders Christensen Møllers Stervboested i Lille Toftgaard, med tilliggende Eiendomme af Hartkorn 6 Skpr. 2 Album, tilligemed den nedlagte Sæd og det indavlede Korn og Høe, samt Kongetienden af Stedet, bortsælges ved 3de Auctioner nemlig: 1ste Auction den 7de, 2den Auction den 12te November førstkommende, paa Herredscontoiret heri Byen hver Dags Formiddag Kl. 10, og 3die Auction i Stervboestedet den 15de November førstkommende Formiddag Kl. 9. ved hvilken Auction tillige bortsælges en god Besætning, Jnd og Udboe, hvoriblandt en Deel Sølv og Guld-og Sølvpenge hvilket saaledes til Lysthavendes Efterretning bekjendtgjøres. N. Sundbye den 22de October 1825. Spies. Kyse Hovedgaard m.v., saaledes som denne Eiendom er beskreven i mine forrige, til de allerede afholdte 4 Auctioner, i Borch's Adresseavis indrykkede Bekjendtgjørelser, stille til Salg ved en 5te Auction, der er berammet at afholdes paa bemeldte Kyøe Hovedgaard, Mandagen den 14de November 1825, Formiddag ved 11 Slet; hvilket herved bekjendtgjøres Løgstøer, den 23de October 1825. Scharling.
Aalborgs Stifts Adresseavis, 1825-11-05
Sverrige. Literaturen er i disse Dage bleven beriget med et nyt Latinsk Dictionnaire, udgivet af Professor Lindforss ved Universitetet i Lund. Det udgjør over 1200 Ark i Folio, og en Recensent i Stockholms=Posten angiver dette Arbeide, som det ypperste Værk af dette Slags, som nogen Nation i Europa kan opvise.
Aalborgs Stifts Adresseavis, 1825-11-05
Ostindie Fareren Calcutta, tilhørende Herrerne Kantzow & Biel, er kommen tilbage fra Bengalen med en kostbar Ladning.
Aalborgs Stifts Adresseavis, 1825-11-05
Ombord paa et nu for Tiden her paa Strømmen beliggende Amerikansk Fartøj, som indtager Jern, befindes iblandt Besætningen tvende Chinesere. Man har længe gjort den bemærkning, at denne Nation, ligesom alle Øst-Asiatiske Folkeslag, havde i deres Ansigtstræk og Con tour meget tilfælleds med vore Laplændere, og, ved at beskue disse herværende Chinesere, finder man denne Anmærkning paa en frappant Maade bekræftet. Siden Götha-Canal, indtil Udløbet i Søen Roxen, nu er bleven fuldendt, indviedes den 8de i forrige Maaned Seiladsen imellem Søerne Boren og Roxen. Statsraad Grev Platten, tilligemed en Mængde af ham indbudne Embedsmænd og Borgere af Linkøpings Stad og Omegnen, embarquerede sig i Nærheden af Husbygfjøl paa tvende af Canalens Storbaade, og seilede Canalen udefter til Berg, hvor Selskabet steg iland og et Middagsmaaltid paa Grev Platens Bekostning var anrettet. Ved Sluserne og Canal-Linien nærmest Berg, hilsedes de Seilende af de talrige Tilskuere, som, uagtet det regnfulde og ubehagelige Veirligt, havde indfundet sig sammesteds for at bivære en Høitidelighed, som ikke kunde savne Jnteresse for Fædrenelandets Venner. Götha-Canals-Directionen har, ved at bekjendtgjøre, at Canalen saaledes fra 10de October af er aaben til Seilads fra og med Borenshults Sluser til og med Lastage-Pladsen (saaat Farten til Götheborg nu bliver uafbrudt), tillige besluttet, at Fartøjer og Varer, som passere benævnte Canal-District imellem Borenshult og Norsholm, skulle for dette indeværende Aar være befriede for Canal-Afgifter, dog med Jagttagelse af det Kongl. Seglations Reglement af 14de Juni 1822. (N. R. T.)
Aalborgs Stifts Adresseavis, 1825-11-05
Blandinger. En Engelsk Avis meldte forleden, at Lord=Lieutenanten i Jreland, Marques Wellesley, havde i Sinde at indgaae Ægteskab med en overhaands delig ung Amerikanerinde, Ms Patterson, og i den Anledning som en Mand i det 66de Aar, passere Cap Horn, men andre Blade modsige det Hele. Kongen af England har udnævnt sin Geheimeraad, Richard Grenville Nugent Chandos Temple, Hertug af Buckingham og Chandos, Marques af Chandos, Grev Temple, Viscount og Baron Cobham, Strømpebaandsridder og Doctor i den Rommerske Ret (DL.) Lord=Lieutenant og Custos Rotulorum i Grevskabet Bucks, Oberst for Buckinghamshires Landeværn (tillige Jrelandsk Grev Nugent), Besidder af de betydelige Godser: Castburyhouse i Wilts, Stowe=Park i Bucks, Southgate i Middlesex, Ryde paa Øen Wight, Avington i Hants og Gosfield=Hall i Essex, til General-Governør i Ostindien. En satirisk Avisskriver, af hvilke der ikke ere faa i London, bemærkede, at til at føre en saadan Mand med saa lange Titler fra Europa til Ostindien, maatte absolut Skibet. Baron Renfrew være blevet befragtet. (En Anden meente, at dette Skib, skulde føre Statspapirsprangerne til NyHolland). Jmidlertid bliver der nok Jntet ved nogen af disse to Fragtslutninger at fortjene for nogen af Londons Skibsmæglere, da Skibet Baron Renfrew har ophørt at fare, og da Directørerne for det Ostindiske Compagni, 24 i Tallet, have nægtet at ville have Hertugen til GeneralGovernør derovre, fordi han er Fætter til Præsidenten i Control-Collegiet for de Jndiske Anliggender, Hr. Charles Watkin Williams Wynn (Broder til den Engelske Minister i Kjøbenhavn, Hr. Henrik W. W. Wynn), saasom Frende ei bør tages til at holde Control med Frende. Denne samme Hertug, som staaer meget højt i Kongens Yndest, lagde først meget stærkt an paa at blive Lord=Lieutenant i Jreland, eller Ambassadør i Paris, eller og i Vien, men da alle disse Planer glippede, saa agtede han sig til Jndien, hvor han maaske heller ikke kommer. - Han blev ophøiet til Hertug den 19de Januar 1822.
Aalborgs Stifts Adresseavis, 1825-11-05
Skibet Hekla er fra sin Nordvestfarts-Opdagelsesreisekommet til Themsen. Over Capt. Hoppner, som mistede sit Skib, Fury, i Jsen, skal holdes Krigsret.
Aalborgs Stifts Adresseavis, 1825-11-05
Katikken af Poyais i Mellem Amerika, den bekjendte Gregor Mac Gregor (en Slægtning af den navnkundige Skotske Røver Rob Roy), som fra Frankrig vilde bortføre en Ladning besnakkede Ulykkelige til sit Nybyg, er i Havre de Grace bleven arresteret, og alt hans Tøj taget under Beslag.
Aalborgs Stifts Adresseavis, 1825-11-05
Da Ageposten i Aaret 1772 først var indrettet imellem Boston og Nyyork i Nordamerika, udfordredes til en Reise imellem disse to Stæder fulde 13 Dage, men nu gjøres den med Posten i 36 Timer.
Aalborgs Stifts Adresseavis, 1825-11-05
De engelske Træde Valke=Møller ere nu ogsaa indførte i de Hamborgske Tugt- og Arbejdshuse. Saasnart fremmede Arbejdsføre Betlere, Vagabonder o. dsl. af Lægen ere erklærede stærke nok til det anstrængede Arbeide, dømmes de til i 5 Minuter at gjøre 1700 Trin, hvile derpaa efter Konstitutionens Beskaffenhed i 5 til 10 Minuter, og begynde da atter forfra. Man sporer alt deres Nytte, thi endnu er ingen Valkemølle-Træder greben andengang; enten gaae de til ordentligt Arbeide, eller flygte over Grændserne, og ved at fortælle deres Kammerader det Afskrækkende ved dette Arbeide, bortskræmme disse fra at forsøge deres Lykke i Hamborg. Maaske vilde de, overalt indførte, være det probateste Middel imod de overhaandtagende Landstrygere.
Aalborgs Stifts Adresseavis, 1825-11-05
I Amerika forfærdiges Papir af Brødfrugt-Træets Trevler, som skal være det fortrinligste, man endnu kjender til Tegning og Jllumineren. En Nordamerikansk Halvvild, (Jrokeser) Gueso, har opfundet et Alfabet af 86 Bogstaver, ved hvis Brug de nordlige Jndianer nu correspondere med deres sydlige Landsmænd ved Orkansass.
Aalborgs Stifts Adresseavis, 1825-11-05
J England ere Militærstraffene endnu yderst strænge. J Aaret 1822 fik en Soldat 300 Pidskeslag og maatte den femte Dag derpaa marschere fra Hull til York. Han døde af Koldfyr og dens Følger, og i den af Jury udstedte Act hedte det, at den Døde havde faaet 300 Slag og var død af samme og af Feber, Smerte og Svækkelse, som vare en Virkning deraf.
Aalborgs Stifts Adresseavis, 1825-11-05
En Mand der ved sin Ølflaske ved et Avisbord ret alvorligen studerede sin Avis, havde det Ønske, at faae at vide hvad det var for en Konge af Windsor, der nu opholder sig i England. Ethvert Øjeblik læser man, sagde han, "Am 10 dieses kam der König von Windsor hierhin." - Gesterne reiste der Kønig von Windsor - - dahin." Avisskriveren, for Ungdommen under Titel: Gemalde aus der neuesten, burde dog give os nogen nærmere Efterretning om ham. En Hr. Dr. S. L. Jerrer har udgivet et historisk Skrift: Volkergeschichte, von der fransischen Revolution an bis auf unsere Zeiten; fur die Jugend; i to Bind. J andet Bind læser man følgende Spørgsmaal. Er den af Hundre, detusinder forbandede Davoust allerede faret til Helvede, og dertil Svaret: desværre endnu ikke. Gode Gud, hvor lang en Bane har Menneskeslægten endnu at vandre til Civilisation, naar en Historieskriver, en Dr. kan tillade sig slige Yttringer, og finde saadanne Spørgsmaal og Sva passende i en historisk Bog for Børn!
Aalborgs Stifts Adresseavis, 1825-11-05
Kong Victor Amadens den Første blev spurgt om, hvorfor Jesuiterne ikke som andre Ordensgeistlige høres at synge i Chor. Rovfugle synge ikke, var hans Svar.
Aalborgs Stifts Adresseavis, 1825-11-05
Fædrelandet.